Φ.Α.Σ. Νάουσα

Ο Φιλοπροοδευτικός Αθλητικός Σύλλογος Νάουσα είναι ελληνικό ποδοσφαιρικό σωματείο το οποίο εδρεύει στη Νάουσα. Ιδρύθηκε στις 5 Αυγούστου 1962 από τη συγχώνευση του Παναουσαϊκού και του Ολυμπιακού Νάουσας. Επίσημα χρώματα του αποτελούν το μπλε και το λευκό. Χρησιμοποιεί ως αγωνιστική έδρα το Δημοτικό Στάδιο Νάουσας «Αντώνιος Κωνσταντινίδης» το οποίο έχει χωρητικότητα 3.000 θέσεων.

Από την αγωνιστική περίοδο 2018–2019 αγωνίζεται στο πρωτάθλημα της Α΄ Κατηγορίας Ε.Π.Σ. Ημαθίας. Την περίοδο 1991–2001 αγωνιζόταν στα επαγγελματικά πρωταθλήματα με την επωνυμία «Ποδοσφαιρική Ανώνυμη Εταιρεία Φιλοπροοδευτικός Αθλητικός Σύλλογος Νάουσας» και με τον διακριτικό τίτλο «Π.Α.Ε. Φ.Α.Σ. Νάουσας».

 Ιστορία 
Συγχώνευση και τα πρώτα χρόνια
Στις 5 Αυγούστου 1962 πραγματοποιήθηκε η συγχώνευση των σωματείων «Παναουσαϊκός» και «Ολυμπιακός Νάουσας» δημιουργήθηκε ο Φιλοπροοδευτικός Αθλητικός Σύλλογος Νάουσα. Προηγήθηκε σύσκεψη στο σπίτι του ιατρού κ. Αηδονόπουλου παρουσία του βουλευτή κ. Τζαμπάζη και η επιτροπή της Νάουσας. Δεν επετεύχθη συμφωνία για την συνένωση, αλλά την επομένη και υπό την πίεση των φιλάθλων που περίμεναν όλη την νύχτα το αποτέλεσμα, έγινε πάλι σύσκεψη με πρωτοβουλία του δημάρχου κ. Κόκκινου.

Κατόπιν διαβουλεύσεων αποφασίστηκε τελικά κατόπιν εισηγήσεως του κ. Μπεριτσιάνου από την επιτροπή Νάουσας, να μετονομασθεί ο Ολυμπιακός Νάουσας σε «Φ.Α.Σ. Νάουσα» και συγχρόνως να εκλεγεί το Δ.Σ στο οποίο να συμμετέχουν 4 εκπρόσωποι του Ολυμπιακού, του Παναουσαϊκού και της Νάουσας. Να παραχωρηθούν οι καλύτεροι παίκτες του Παναουσαϊκού στον Ολυμπιακό που μετονομάζεται Νάουσα κρατώντας τους υπόλοιπους για να διατηρηθεί ως ομάδα. Οι παραχωρηθέντες παίκτες είναι: Κάστρας, Νιμπίτης, Μάκης, Δούδος, Μπιτερλής, Γιαννούλης και Κεφαλούδης.

Την διοικούσα επιτροπή απαρτίζουν οι Μπεριτσιάνος, Αηδονόπουλος, Κοντόπουλος, Δουκίδης, Χρυσοχόου, Γιαννικουρής, Ιωσηφίδης, Κάλλης, Στανίσης, Τζιτζόπουλος, Σακελαρίου, Δημητριάδης. Προπονητής ο κ. Παπαγιαννάκης Κ. Ο πρώτος αγώνας ήταν με τον Αετό Σκύδρας για το πρωτάθλημα Ενώσεων Ποδοσφαιρικών Σωματείων Κεντροδυτικής Μακεδονίας.

Την αγωνιστική περίοδο 1962–1963 αναδείχθηκε πρωταθλήτρια της Α΄ Κατηγορίας της Ένωσης Ποδοσφαιρικών Σωματείων Κεντροδυτικής Μακεδονίας και φέρνοντας ισοπαλία με 0-0 (μέτρησε η καλύτερη συγκομιδή βαθμών) με αντίπαλο την Αναγέννηση Γιαννιτσών στο ουδέτερο γήπεδο της Βέροιας στις 23 Ιουνίου 1963 κέρδισε την άνοδο στη Β΄ Εθνική Κατηγορία.naoussafc.gr

Στις 20 Οκτωβρίου 1963 δίνει τον πρώτο αγώνα της ιστορίας της στη Β΄ Εθνική με αντίπαλο τον Ολυμπιακό Κοζάνης εντός έδρας και προπονητή τον Τασόπουλο, με αποτέλεσμα 0-0. Στη Β΄ Εθνική αγωνίστηκε για μια διετία, τις σεζόν 1963–1964 και 1964–1965, για να ακολουθήσει μια διετία στο νεοσύστατο πρωτάθλημα της Γ΄ Εθνικής τις σεζόν 1965–1966 και 1966–1967 και από τη σεζόν 1967–1968 να επιστρέψει στο τοπικό πρωτάθλημα της Ένωσης Ποδοσφαιρικών Σωματείων Κεντροδυτικής Μακεδονίας.

Την αγωνιστική περίοδο 1968–1969 αναδείχθηκε πρωταθλήτρια ΕΠΣΚΔΜ και προκρίθηκε στο Πρωτάθλημα Πρωταθλητριών Ε.Π.Σ. διεκδικώντας χωρίς επιτυχία την άνοδο στη Β΄ Εθνική. Την αγωνιστική περίοδο 1970–1971 κατέκτησε αήττητη το πρωτάθλημα της ΕΠΣΚΔΜ και προκρίθηκε στο Πρωτάθλημα Πρωταθλητριών Ε.Π.Σ., όπου στις 13 Μαρτίου 1971 εξασφάλισε οριστικά την άνοδο στη Β΄ Εθνική παίρνοντας ισοπαλία μέσα στα Νέα Μουδανιά με 0-0 από τον Π.Ο. Μουδανιών παρουσία 2000 Ναουσαίων φιλάθλων.

Στη Β΄ Εθνική θα παραμείνει για 12 χρονιές, από τη σεζόν 1971–1972 έως και τη σεζόν 1982–1983. Την αγωνιστική περίοδο 1974–1975 τερμάτισε στη 2η θέση του 3ου ομίλου, πλησιάζοντας περισσότερο από ποτέ την άνοδο στην Α΄ Εθνική. Την αγωνιστική περίοδο 1983–1984 αγωνίζεται στην Γ΄ Εθνική και κερδίζει την τελευταία αγωνιστική την παραμονή με νίκη επί του Φ.Σ. Κοζάνη με 2-0. Την επόμενη αγωνιστική περίοδο, 1984–1985, τερμάτισε στη 2η θέση του Βορείου ομίλου και κέρδισε την άνοδο στη Β΄ Εθνική. Εκείνα τα χρόνια της σταθερής πορείας στη Β΄ Εθνική ξεχώρισαν οι Μουρατίδης, Γιακουμής, Κωνσταντινίδης, Αργυρός, Κακούδης, Γιάννου, Μοσχονάς, Παπαδόπουλος.

Τα επόμενα χρόνια συνεχίζει μεταξύ Β΄ Εθνικής και Γ΄ Εθνικής.

1989–1994: Με όραμα την Α' ΕΘνική
To καλοκαίρι του 1989 η νέα διοίκηση που είχε προκύψει δίνει το τιμόνι στον Αλέκο Παπαδόπουλο, πρώην ποδοσφαιριστή του (Συμπαίκτης του Βασίλη Χατζηπαναγή στην Παχτακόρ Τασκένδης). Με βασικό στόχο την ανεύρεση και ανάδειξη των ταλέντων της ευρύτερης περιοχής. Την αγωνιστική περίοδο 1990–1991 αναδείχθηκε πρωταθλήτρια του Βορείου ομίλου της Γ΄ Εθνικής. Την αγωνιστική περίοδο 1991–1991 αγωνίζεται στη Β΄ Εθνική με στόχο την άνοδο στην Α΄ Εθνική. Μάρκος, Τρούπκος, Κυζερίδης, Κουρογεωργάκης, Βουρδογιάννης, Πασχάλης, Τσιάρτας και λίγο αργότερα ο Λάκης κι ο Σαπάνης συγκροτούν με την παρουσία των έμπειρων Τσελιόπουλου, Χατζηδάκη, Γλώσση, Ιακωβίδη, Παυλόπουλου και του αρχηγού Αλεξιάδη μια θεαματική ομάδα.

Τελευταία αγωνιστική της Β΄ Εθνικής 1991–1992, ΠΑΣ Γιάννινα - Νάουσα & το Αιγάλεω υποδεχόταν τον Εδεσσαϊκό: oι 2 γηπεδούχοι έπαιζαν για να παραμείνουν στην κατηγορία, οι φιλοξενούμενοι για την άνοδο στα σαλόνια της Α΄ Εθνικής. H Νάουσα αναδεικνύεται ισόπαλη στα Γιάννενα 0-0 με την τοπική ομάδα, την στιγμή που στο Αιγάλεω ο Εδεσσαϊκός κερδίζει την τοπική ομάδα με 0-1 στις καθυστερήσεις - με αμφιλεγόμενο γκολ του Αντώνη Σαπουντζή όταν ο τερματοφύλακας του Αιγάλεω άφησε την εστία του για να δώσει οδηγίες με άδειο τέρμα -και παίρνει τη νίκη και μαζί τους βαθμούς για να προσπεράσει τη Νάουσα και το εισιτήριο για την Α΄ Εθνική. Η εκστρατεία των 3000 φιλάθλων της Νάουσας στην Ήπειρο δεν στάθηκε αρκετή για να κατακτήσει η ομάδα την άνοδο. Δόθηκε πάντως ο όρκος των παικτών την επόμενη χρονιά «τα δάκρυα να γίνουν γκολ».

Πράγματι, τη σεζόν 1992–1993 άπαντες κρατούν την υπόσχεση και η λαοφιλής ομάδα της Νάουσας κατακτά πανηγυρικά την πρώτη θέση στην Β΄ Εθνική Κατηγορία με προπονητή τον Αλέκο Παπαδόπουλο και ανεβαίνει στην Α΄ Εθνική και γράφεται η πιο λαμπρή σελίδα στην ιστορία του συλλόγου. Στο τελευταίο ματς το πανηγύρι άρχισε στο τερέν με το χορταστικό 6-4 επί του Εορδαϊκού και τελείωσε αργά το βράδυ με καλεσμένους τους 20.000 κατοίκους της πόλης. Ο Φ.Α.Σ. Νάουσα εκείνο το βράδυ έγινε η δεύτερη ομάδα της περιφέρειας στην ιστορία της «μεγάλης» κατηγορίας, που ανέβηκε, δίχως να έχει τον τίτλο της πρωτεύουσας νομού (πρώτη ήταν ο Παναιγιάλειος).

Στις 22 Αυγούστου 1993 δίνει τον πρώτο αγώνα της ιστορίας της στην Α΄ Εθνική με αντίπαλο την Α.Ε. Λάρισας εντός έδρας, γνωρίζοντας την ήττα με 2-3 με προπονητή τον Αλέκο Παπαδόπουλο και σκόρερς τους Αλεξιάδη (45') και Φασίδη (63'). Ωστόσο, το τέλος της σεζόν βρήκε τη Νάουσα τελευταία στη 18η θέση της βαθμολογίας που την οδήγησε στη Β΄ Εθνική. Η διχογνωμία μεταξύ της νέας διοίκησης του Σομπατζή και του κόσμου αφορούσε στην ενίσχυση του συλλόγου. Τελικά, οι ελάχιστες προσθήκες δεν βοήθησαν όσο χρειαζόταν, ο πήχης ήταν πολύ ψηλά για τον Φ.Α.Σ. Νάουσα. Θα παραμείνει στη μνήμη των ποδοσφαιρόφιλων σαν μια ομάδα με περίσσιο ταλέντο που αγωνιζόταν δίχως σκοπιμότητες, εξ' ου και τα σκορ που καταγράφηκαν: Παναχαϊκή–Φ.Α.Σ. Νάουσα με 5–4, Α.Ο. Ξάνθη–Φ.Α.Σ. Νάουσα με 3–4 και Εδεσσαϊκός–Φ.Α.Σ. Νάουσα με 5–1.

1994–2022: Εθνικές κατηγορίες και υποβιβασμοί
Τα επόμενα χρόνια συνεχίζει μεταξύ Β΄ Εθνικής και Γ΄ Εθνικής και την αγωνιστική περίοδο 2000–2001 υποβιβάζεται στην Δ΄ Εθνική, ενώ την επόμενη (2001–2002) γνωρίζει τον υποβιβασμό στο τοπικό πρωτάθλημα της Ε.Π.Σ. Ημαθίας, ύστερα από 31 χρόνια στα εθνικά πρωταθλήματα. Τα επόμενα χρόνια συνεχίζει μεταξύ Α1 Κατηγορίας Ε.Π.Σ. Ημαθίας και Δ΄ Εθνικής και τη σεζόν 2013–2014 αγωνίζεται στην ερασιτεχνική πλέον Γ΄ Εθνική ύστερα από 12 χρόνια, γνωρίζοντας ωστόσο τον υποβιβασμό.

Την αγωνιστική περίοδο 2015–2016 κατέκτησε το πρωτάθλημα της Α1 Κατηγορία Ε.Π.Σ. Ημαθίας και προκρίθηκε στο Πρωτάθλημα Πρωταθλητριών Ε.Π.Σ., όπου τερματίζοντας στη 2η θέση του 3ου ομίλου κέρδισε την επάνοδο στην Γ΄ Εθνική, όπου αγωνίστηκε για μια διετία τις σεζόν 2016–2017 και 2017–2018. Τα επόμενα 4 χρόνια περιορίστηκε στο τοπικό πρωτάθλημα της Α1 Κατηγορίας Ε.Π.Σ. Ημαθίας, καταλαμβάνοντας την 4η θέση τη σεζόν 2018–2019, τη 2η θέση τη σεζόν 2019–2020 και την 3η θέση τη σεζόν 2021–2022.

2022: Απορρόφηση του Αστέρα Τριποτάμου
Το καλοκαίρι του 2022 αποφασίζεται ομόφωνα η απορρόφηση του Α.Σ. Αστέρας Τριποτάμου (πρωταθλητή της Α΄ Κατηγορίας Ε.Π.Σ. Ημαθίας), ο οποίος μόλις είχε ανέβει στην Γ΄ Εθνική Κατηγορία, και η παραχώρηση του Α.Φ.Μ. του στον Φ.Α.Σ. Νάουσα ο οποίος παίρνει τη θέση του στην Γ΄ Εθνική Κατηγορία και στις υπόλοιπες διοργανώσεις.Στη Γ΄ Εθνική ο ΦΑΣ Νάουσα με το ΑΦΜ του Αστέρα Τριποτάμου inveria.gr Όμως η συμφωνία δεν πραγματοποιήθηκε καθώς ο Α.Σ. Αστέρας Τριποτάμου αποσύρθηκε από την Γ΄ Εθνική Κατηγορία, και έτσι ο Φ.Α.Σ. Νάουσα παρέμεινε στην Α΄ Κατηγορία Ε.Π.Σ. Ημαθίας.

 Αγωνιστική πορεία 
 Αγωνιστική πορεία στα πρωταθλήματα 
 ΑγωνιστικήΠερίοδος Πρωτάθλημα Βαθμίδα Όμιλος Κατάταξη 1962–1963 Α΄ Κατηγορία Ε.Π.Σ. Κεντρικής–Δυτικής Μακεδονίας 3η— 1η 1963–1964 Β΄ Εθνική Κατηγορία2η Γ΄ 11η 1964–1965 Β΄ Εθνική Κατηγορία Δ΄ 14η 1965–1966 Ερασιτεχνική Β΄ Εθνική Κατηγορία3ηΓ΄ 7η 1966–1967 Γ΄ Εθνική Κατηγορία 10η 1967–1968 Α΄ Κατηγορία Ε.Π.Σ. Κεντρικής–Δυτικής Μακεδονίας — 1968–1969 1η 1969–1970 1970–1971 1η 1971–1972 Β΄ Εθνική Κατηγορία 2η Γ΄ 6η 1972–1973 Β΄ Εθνική Κατηγορία 3η 1973–1974 Β΄ Εθνική Κατηγορία 4η 1974–1975 Β΄ Εθνική Κατηγορία 2η 1975–1976 Β΄ Εθνική ΚατηγορίαΒόρειος 14η 1976–1977 Β΄ Εθνική Κατηγορία 10η 1977–1978 Β΄ Εθνική Κατηγορία 14η 1978–1979 Β΄ Εθνική Κατηγορία 9η 1979–1980 Β΄ Εθνική Κατηγορία 7η 1980–1981 Β΄ Εθνική Κατηγορία 16η 1981–1982 Β΄ Εθνική Κατηγορία 15η 1982–1983 Β΄ Εθνική Κατηγορία 17η 1983–1984 Γ΄ Εθνική Κατηγορία3η 11η 1984–1985 Γ΄ Εθνική Κατηγορία 2η 1985–1986 Β΄ Εθνική Κατηγορία 2η— 18η 1986–1987 Γ΄ Εθνική Κατηγορία 3η Βόρειος 2η 1987–1988 Β΄ Εθνική Κατηγορία 2η — 10η 1988–1989 Β΄ Εθνική Κατηγορία 10η 1989–1990 Β΄ Εθνική Κατηγορία 15η 1990–1991 Γ΄ Εθνική Κατηγορία 3η Βόρειος 1η 1991–1992 Β΄ Εθνική Κατηγορία 2η — 4η 1992–1993 Β΄ Εθνική Κατηγορία 1η 1993–1994 Α΄ Εθνική Κατηγορία 1η 18η 1994–1995 Β΄ Εθνική Κατηγορία 2η 13η 1995–1996 Β΄ Εθνική Κατηγορία 11η 1996–1997 Β΄ Εθνική Κατηγορία 17η 1997–1998 Γ΄ Εθνική Κατηγορία 3η Βόρειος 9η 1998–1999 Γ΄ Εθνική Κατηγορία 2η 1999–2000 Β΄ Εθνική Κατηγορία 2η — 14η 2000–2001 Β΄ Κατηγορία 3η 10η 2001–2002 Δ΄ Εθνική Κατηγορία 4η Δ΄ 15η 2002–2003 Α΄ Κατηγορία Ε.Π.Σ. Ημαθίας 5η — 1η 2003–2004 Δ΄ Εθνική Κατηγορία 4η Β΄ 5η 2004–2005 Δ΄ Εθνική Κατηγορία Γ΄ 8η 2005–2006 Δ΄ Εθνική Κατηγορία 11η 2006–2007 Α΄ Κατηγορία Ε.Π.Σ. Ημαθίας 5η — 3η 2007–2008 2η 2008–2009 1η 2009–2010 Δ΄ Εθνική Κατηγορία 4η Γ΄ 2η 2010–2011 Δ΄ Εθνική Κατηγορία 2η 2011–2012 Δ΄ Εθνική Κατηγορία 2η 2012–2013 Δ΄ Εθνική Κατηγορία 2η 2013–2014 Γ΄ Εθνική Κατηγορία 3η 10η 2014–2015 Α1 Κατηγορία Ε.Π.Σ. Ημαθίας 4η — 2η 2015–2016 Α1 Κατηγορία Ε.Π.Σ. Ημαθίας 1η 2016–2017 Γ΄ Εθνική Κατηγορία 3η Α΄ 8η 2017–2018 Γ΄ Εθνική Κατηγορία Β΄ 9η 2018–2019 Α΄ Κατηγορία Ε.Π.Σ. Ημαθίας 4η — 4η 2019–2020 Α΄ Κατηγορία Ε.Π.Σ. Ημαθίας 5η 2η 2020–2021 Α΄ Κατηγορία Ε.Π.Σ. Ημαθίας δεν διεξήχθη 2021–2022 Α΄ Κατηγορία Ε.Π.Σ. Ημαθίας 4η 3η 2022–2023 Α΄ Κατηγορία Ε.Π.Σ. Ημαθίας 8η 2023–2024 Α΄ Κατηγορία Ε.Π.Σ. Ημαθίας 2η 2024–2025 Α΄ Κατηγορία Ε.Π.Σ. Ημαθίας 2η 2025–2026 Α΄ Κατηγορία Ε.Π.Σ. Ημαθίας 

 Σύνολο συμμετοχών στα εθνικά πρωταθλήματα  
 Πρωτάθλημα Συμμετοχές   A΄ Εθνική Κατηγορία 1 Β΄ Εθνική Κατηγορία 24 Γ΄ Εθνική Κατηγορία 11 Δ΄ Εθνική Κατηγορία 8

 Τρόπαια 
 Β΄ Εθνική Κατηγορία (1 Τρόπαιο): 1992–1993
 Γ΄ Εθνική Κατηγορία (1 Τρόπαιο): 1990–1991
 Α΄ Κατηγορία Ε.Π.Σ. Κεντρικής–Δυτικής Μακεδονίας (3 Τρόπαια): 1962–1963, 1968–1969, 1970–1971 
 Α΄ / Α1 Κατηγορία Ε.Π.Σ. Ημαθίας (3 Τρόπαια): 2002–2003, 2008–2009, 2015–2016
 Κύπελλο Ε.Π.Σ. Ημαθίας (5 Τρόπαια): 2004–2005, 2007–2008, 2009–2010, 2023–2024, 2024–2025

 Αξιομνημόνευτοι ποδοσφαιριστές 
  Τούλης Μουρατίδης
  Γιάννης Γιακουμής
  Γιάννης Μαυροδουλάκης
  Παναγιώτης Κατσούρης
  Παναγιώτης Κερμανίδης
  Βαγγέλης Κουτσόπουλος
  Νίκος Κυζερίδης
  Βασίλης Λάκης
  Δημήτρης Μάρκος
  Χρήστος Μελίσσης  Αλέκος Παπαδόπουλος
  Ηλίας Σαπάνης
  Μίλτος Σαπάνης
  Γρηγόρης Τρούπκος
  Θωμάς Τρούπκος
  Βασίλης Τσιάρτας
  Μιχάλης Αλεξιάδης
  Χρήστος Γιατζιτζόπουλος
  Μερκούρης Καραλιόπουλος
  Τάσος Μυλωνάς
  Αλέκος Κωστίκος  Σάσα Γιόνοβιτς
  Μίροσλαβ Ζίφκοβιτς

 Αξιομνημόνευτοι προπονητές 
  Αλέκος Παπαδόπουλος
  Στέφανος Γαϊτάνος
  Σταύρος Διαμαντόπουλος
  Γιάννης Μαντζουράκης

 Τμήμα πετοσφαίρισης 
Το τμήμα πετοσφαίρισης τη σεζόν 1994–1995 υποβιβάστηκε από την Γ΄ Εθνική Κατηγορία Ανδρών τερματίζοντας 6ο σε 8 ομάδες.

 Τίτλοι 
 Α΄ Κεντρικής Μακεδονίας: 1987–1988, 1991–1992

 Παραπομπές 

 Εξωτερικοί σύνδεσμοι 


*
Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 1962
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1962